Manchester City FC

**Manchester City Football Club** on jalkapalloseura Manchesterista Englannista. Se pelaa maan korkeimmalla sarjatasolla Englannin Valioliigassa.

Manchester City historia ulottuu 1870-luvulle ja nykyisen tilansa se sai vuonna 1894. Se voitti vuonna 1904 ensimmäisen FA Cupin mestaruutensa ja vuonna 1937 ensimmäisen sarjamestaruutensa. Vuosina 1976–2002 Manchester City seilasi sarjatasojen välillä, kunnes palasi takaisin pääsarjaan. Joukkue on voittanut muun muassa kymmenesti pääsarjamestaruuden, seitsemästi FA Cupin, kahdeksasti Englannin liigacupin sekä kerran Mestarien liigan ja Euroopan cup-voittajien Cupin.

Manchester City oli vuonna 2023 *[[Forbes]]in* listauksessa maailman 23. arvokkain urheiluseura 4,99 miljardin dollarin arvolla.  Manchester City sijoittuu vuosien 2020–2025 eurooppalaisten seurojen keskinäisessä Uefan seurapisterankingissa sijalle 2.

## Historia
Manchester Cityn historia ulottuu 1870-luvulle, jolloin Manchestedin Gortonin alueella toimivan St Mark’s kirkon jäsenet aloittivat jalkapallon pelaamisen kriketin ohella. Seura yhdistyi toisen paikallisseuran kanssa, ja yhdistetyn seuran ensimmäiseksi nimeksi tuli Gorton A.F.C. Se vaihdettiin nimelle Ardwick A.F.C., ja sen konkurssipesästä kehittyi vuonna 1894 Manchester City. Joukkue voitti vuonna 1904 ensimmäisen FA-cupin mestaruutensa, mutta ensimmäinen sarjamestaruus saatiin nimiin vasta vuonna 1937. Vuonna 1968 sarjamestaruuden ansainneessa joukkueessa pelasi joukkueen parhaimpiin pelaajiin luettu maalivahti Bert Trautmann sekä muun muassa Tony Book, Colin Bell ja Neil Young.

Manchester City voitti valmentaja Joe Mercerin ja tämän apulaisvalmentajan Malcolm Allisonin johtamana vuoden 1969 FA-cupin ja seuraavan vuoden Euroopan cup-voittajien cupin. Seuraavina vuosina joukkueessa pelasi esimerkiksi Asa Hartford, Mick Channon ja Kazimierz Deyna. Joukkue voitti kuitenkin vain vuoden 1976 sarjamestaruuden ja seilasi sarjatasojen välillä vuosikymmenten ajan, kunnes se pelasi pääsarjaan vuonna 2002. Joukkueen kotistadioniksi vaihdettiin seuraavana vuonna City of Manchester Stadium, jonka käyttötarkoitus vaihdettiin jalkapalloon Kansainyhteisön kisojen jälkeen. Se ei kuitenkaan tuonut menestystä, ja seuranneilla valmentajilla Kevin Keeganilla ja Stuart Pearcella oli vaikeuksia pitää joukkue pääsarjassa. Tämä siitäkin huolimatta, että joukkue teki kalliita hankintoja, kun joukkueeseen siirtyivät Nicolas Anelka, Robbie Fowler ja Steve McManaman.

Thaimaalainen poliitikko ja liikemies Thaksin Shinawatra osti vuonna 2007 Manchester Cityn ja lupasi joukkueelle menestystä, jota ei kuitenkaan tullut suurista hankinnoista huolimatta. Seuran omistajaksi nousi jo seuraavana vuonna Abu Dhabi United Group. Niin ikään uusi omistaja teki kalliita siirtoja ja hankki Robinhon silloisella Britannian ennätyssummalla 42 miljoonalla eurolla. Seuraavana vuonna joukkue käytti yli sata miljoonaa euroa pelaajiin, kuten Kolo Touréen ja Emmanuel Adebayoriin. Manageri Mark Hughes erosi joukkueesta vuonna 2009, ja valmennustehtäviin hankittiin Roberto Mancini. Joukkue hankki jälleen merkittäviä pelaajia ja voitti lopulta vuoden 2011 FA-Cupin. Se voitti seuraavalla kaudella sarjamestaruuden.

Joukkue voitti sarjamestaruuden myös seuraavalla kaudella, ja se aloitti huomattavat investoinnit uuteen harjoituskenttään, junioriakatemiaan ja naisten joukkueeseen. Joukkueen manageriksi valittiin vuonna 2016 Pep Guardiola, joka johdatti joukkueen vuonna 2023 sen historian ensimmäiseen Mestarien liigan voittoon.

## Seuratunnukset
Manchester Cityn logohistoria on vahvasti sidoksissa Manchesterin kaupungin vaakunaan. 1900-luvun alkupuolella ja erityisissä tilaisuuksissa käytetty kaupunginvaakuna toimi inspiraationa useille seuran tunnuksille. Vaakunan vinoraidat periytyvät Grelleyn suvulta, ja laivasymboli viittaa kaupungin kaupankäyntiperinteisiin.
Vuonna 1972 logon väritystä muutettiin ja vinoraitojen tilalle tuotiin Lancashiren ruusu. Tämä versio toimi myöhemmin inspiraationa vuoden 2015 uudistetulle logolle.

Seuran aiemmat logot eivät saaneet tekijänoikeudellista suojaa, koska ne muistuttivat liikaa kaupungin vaakunaa. Tästä syystä vuonna 1997 otettiin käyttöön uusi, kultaiseen kotkaan pohjautuva logo, joka on Manchesterin vanha heraldinen symboli. Logossa oli kolme valkoista raitaa kuvaamassa kaupungin jokia sekä latinankielinen motto "Ylpeys taistossa". Tämä versio ei kuitenkaan saavuttanut suurta suosiota kannattajien keskuudessa.

Manchester City ilmoitti lokakuussa 2015 toteuttavansa uuden logon yhteistyössä kannattajien kanssa. Logo esiteltiin tapaninpäivänä 2015 mainoskampanjan päätteeksi. Uudistettuun logoon palasi pyöreä muoto, Lancashiren ruusu sekä seuran koko nimi. Logossa mainitaan myös seuran perustamisvuosi. Uusi logo otettiin virallisesti käyttöön kesällä 2016.


Tiedosto:Manchester City.png | Seuran logo vuosina 1997–2016
Tiedosto:Manchester City logo.svg | Seuran logo (2016–)


## Saavutukset
* Englannin pääsarjamestaruus (**10**): 1936–1937, 1967–1968, 2011–2012, 2013–2014, 2017–2018, 2018–2019, 2020–2021, 2021–2022, 2022–2023, 2023-2024
* FA Cup (**7**): 1903–1904, 1933–1934, 1955–1956, 1968–1969, 2010–2011, 2018–2019, 2022–2023
* Englannin liigacup (**8**): 1969–1970, 1975–1976, 2013–2014, 2015–2016, 2017–2018, 2018–2019, 2019–2020, 2020–2021
* Mestarien liiga  (**1**): 2022–2023
* Euroopan Cup-voittajien Cup (**1**): 1969–1970
* FA Community Shield, aiemmin Charity Shield (**7**): 1937, 1968, 1972, 2012, 2018, 2019, 2024
* Jalkapallon seurajoukkueiden maailmanmestaruuskilpailut (**1**): 2022–2023

## Edustusjoukkue

### Lainalla olevat pelaajat
Päivitetty 27. elokuuta 2025.

### Käytöstä poistetut numerot
* 23 Marc-Vivien Foé

Tuolloin Manchester Cityä edustanut Foé kuoli kesken Kamerunin maaottelun 26. kesäkuuta 2003, eikä hänen silloista pelinumeroaan ole käytetty sen jälkeen.

## Siirtohistoria
:*Päivitetty 12. elokuuta 2025.*

### 2020-luku

### 2010-luku

### 2000-luku

### 1990-luku

## Pelaajien siirtoennätykset
:*Tilanne 13. joulukuuta 2024*

### Kalleimmat ostot

### Kalleimmat myynnit

## Hall of Fame
Seuraavat pelaajat kuuluvat Manchester Cityn Hall of Fameen :
*Colin Bell
*Tony Book
*Eric Brook
*Joe Corrigan
*Sam Cowan
*Peter Doherty
*Mike Doyle
*Tommy Johnson
*Paul Lake
*Francis Lee
*Billy Meredith
*Alan Oakes
*Roy Paul
*Niall Quinn
*Uwe Rösler
*Mike Summerbee
*Frank Swift
*Fred Tilson
*Ernie Toseland
*Bert Trautmann
*Neil Young

### Palkinto elämäntyöstä
*Ken Barnes
*Roy Clarke
*John Hart
*Alex Williams

## Lähteet
* 

### Viitteet

## Aiheesta muualla

* Viralliset kotisivut